4. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. 146/1/10978 της 14/18 Οκτ.  1969  (ΦΕΚ Β΄ 678) Περί διαθέσεως του υπό του άρθρ. 15 του Α.Ν. 248/1967 προβλεπομένου αγγελιοσήμου. (Διόρθ. Ημαρτ. ΦΕΚ Β΄ 689 της 22 Οκτ. 1969) Εκυρώθη αφ’ ης ίσχυσεν δια της παρ. 1 του άρθρ. 9 Ν.Δ. 1344/1973 (κατωτ. αριθ. 6). ΄Εχοντες υπ’ όψιν: Το άρθρ. 15 του Α.Ν. 248/1967, περί συστάσεως «Ενιαίου Δημοσιογραφικού Οργανισμού Επικουρικής Ασφαλίσεως και Περιθάλψεως ως και άλλων τινών διατάξεων, ως ετροποποιήθη υπό του άρθρου μόνου του Ν.Δ. 285/69 «περί τροποποιήσεως του Α.Ν. 248/1967 «περί συστάσεως Ενιαίου Δημοσιογραφικού Οργανισμού Επικουρικής Ασφαλίσεως και Περιθάλψεως ως και άλλων τινών διατάξεων», αποφασίζομεν: ΄Οπως το προϊόν του υπό της παρ. 1 του άρθρ. 15 του Α.Ν. 248/1967 επιβαλλομένου αγγελιοσήμου διατεθή ως ακολούθως: 1.Τα επτά και ήμισυ εικοστά εις το Ταμείον Συντάξεων Προσωπικού Εφημερίδων Αθηνών και Θεσσαλονίκης. 2.Το έν εικοστόν εις το Ταμείον Συντάξεων Εφημεριδοπωλών και Υπαλλήλων Πρακτορείων (Κλάδος Συντάξεων). Εκ του ποσοστού τούτου το εν δέκατον διατίθεται εις το Ταμείον Συντάξεων Εφημεριδοπωλών και Υπαλλήλων Πρακτορείων πόλεως Θεσσαλονίκης (Κλάδος Συντάξεων). 3.Το έν εικοστόν εις το Ταμείον Ασφαλίσεως Εργατών Τύπου Αθηνών. Εκ του ποσοστού τούτου τα δύο δέκατα διατίθενται εις τον παρά τω Ταμείω τούτω λειτουργούντα Κλάδον Ασφαλίσεως Εργατών τύπου Θεσσαλονίκης (Λογαριασμός Συντάξεων). 4.Τα οκτώ και ήμισυ εικοστά εις το Ταμείον Ασφαλίσεως Ιδιοκτητών, Συντακτών και Υπαλλήλων Τύπου, ως εισφορά εις τον υπό σύστασιν παρ’ αυτώ Κλάδον Υγείας, Προνοίας και Επικουρικής Ασφαλίσεως. 5.Τα δύο εικοστά εις τας κάτωθι Ενώσεις, κατανεμόμενον ειδικώτερον ως ακολούθως: α)Τα δέκα τριακοστά εις την ΄Ενωσιν Συντακτών Ημερησίων Εφημερίδων Αθηνών. β)Τα πέντε τριακοστά εις την Ένωσιν Συντακτών Ημερησίων Εφημερίδων Μακεδονίας Θράκης. γ)Το έν τριακοστόν εις την Ένωσιν υπαλληλικού Προσωπικού Εφημερίδων Θεσσαλονίκης. δ)Τα δύο τριακοστά εις την Ένωσιν Συντακτών Ημερησίων Εφημερίδων Αθηνών. ε)Το έν τριακοστόν εις την ΄Ενωσιν Συντακτών Ημερησίων Εφημερίδων Θεσσαλίας, Στερεάς Ελλάδος και Ευβοίας. ς)Το έν τριακοστόν εις την ΄Ενωσιν Συντακτών Ημερησίων Εφημερίδων Πελοποννήσου, Ηπείρου, Νήσων. ζ)Τα τέσσαρα τριακοστά εις την ΄Ενωσιν Συντακτών Περιοδικού Τύπου Αθηνών, και η)Ανά δύο τριακοστά εις τας κατωτέρω Ενώσεις: αα)΄Ενωσιν Ιδιοκτητών Ημερησίων Επαρχιακών Εφημερίδων. ββ)΄Ενωσιν Ιδιοκτητών Επαρχιακού Τύπου και γγ)΄Ενωσιν Ιδιοκτητών Περιοδικού Τύπου. 6.Ο έλεγχος της αποδόσεως του προϊόντος του αγγελιοσήμου περί ου το άρθρον μόνον του Ν.Δ. 285/1969 και η ειδικωτέρα απόδοσις τούτου εις τους δικαιούχους, συμφώνως τη παρούση, η είκοθεν βεβαίωσις του εσόδου εν περιπτώσει καθυστερήσεως καταβολής ή μη πλήρους καταβολής η διενέργεια ελέγχου και η κίνησις διαδικασίας αναγκαστικής εισπράξεως κατά τον Ν.Ε.Δ.Ε. ανατίθεται εις το Ταμείον Συντάξεων Προσωπικού Εφημερίδων Αθηνών και Θεσσαλονίκης, εις ο και υποβάλλονται αι σχετικαί αιτήσεις κατ’ εφαρμογήν της παρ. 2 του άρθρου μόνου του Ν.Δ. 285/1969. Το Τ.Σ.Π.Ε.Α.Θ. υποχρεούται όπως εντός εκάστου μηνός ενημερώνη τους λοιπούς δικαιούχους περί της κινήσεως του λογαριασμού κατά τον προηγούμενον μήνα. 